Ású míńsámbá bə́nɔ̄nī míḿbɛ́: ású Koréit: Meshɛlɛmyahu, mɔ́n Koré, m̀bɔ́g yǎ bɔ́n bə́ Asaf. 2Meshɛlɛmyahu á ngābyé bɔ́n nâ: Zekaryahu ǹtól, Yediael ényɔ́ bɛ̄ɛ, Zevadyahu ényɔ́ lála, Yatniel ényɔ́ nyina: Elam ényɔ́ tána, Yehohanân ényɔ́ samana, Elyhoénái ényɔ́ zamgbála. 4Oved Edom a ngábyé bɔ́n nâ: ǹtól Shemaya, ényɔ́ bɛ̄ɛ Yehozavad, ényɔ́ lála Yoah, ényɔ́ nyina Sakar, Netanel ényɔ́ tāna, 5Amiel ényɔ́ samana, Isakar ényɔ́ zamgbála, Péuletái ényɔ́ mwomo; amú Zambá á ngākúb nye ǹtótōmaamaa. 6Mɔ́n wōē Shemaya a ngábyé bɔ́n yā bə́ ngábə́ bələ́ édzóe á mə̄ndá mə́ bod mábán, amú bə́ ngábə́ miǹgungúl miǹkánga. 7Bɔ́n bə́ Shemaya: Otni, Refál, Oved, Elzavad ai bəbə́nyāŋ, miǹgungúl mí bod, Elihu bân Semakyahu. 8Ébālā bə́sə̄ bə́ ngábə́ bɔ́n bə́ Oved Edom; bɔ́ bə́bēn ai bɔ́n bábán ai bəbə́nyāŋ bə́ ngábə́ lə́dege m̀faŋ évág esíé dzābán. Bə́ ngábə́ mə̄wóm mə́saman ai bə́bɛ̄ ású Oved Edom. 9Meshɛlɛmyahu a ngábə́ bələ́ bɔ́n ai bəbə́nyāŋ: miǹgungúl mí bod awômo ai mwom. 10Hosa, mɔ́n m̀bɔ́g Merari, a ngábyé bɔ́n: Shimri a ngábə́ ényɔ́ ósú, sə̌ kig ǹtól, ésīá énye a ngátə́lē[24] nyé étíé ósú; Hilkiyahu ényɔ́ bɛ̄ɛ; Tevalyahu ényɔ́ lála; Zekaryahu ényɔ́ nyina; bɔ́ bə́sə bod awômo ai bə́lɛ́, bɔ́n ai bəbə́nyāŋ bə́ Hosa. 12Á ńsámbá bəbaala mim̀bɛ́ bālá, ai bədzóē bə́ bod, anə́ fə́ á bə̄bə́nyāŋ bábán, ńdɔ̄ bə́ ngávə́ bɔ esíé yā Ndá Ǹtondôbə.